
Kasutusloa andmisest keeldumine

Võttes aluseks Kohaliku omavalitsuse korralduse seaduse  § 30 lõike 1 punkti 2, Ehitusseaduse  § 33 lg 1 ja lg 8, §72 lg 1 ja 3  ja Narva Linnavolikogu 20. märtsi 2003.a määruse nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine", 
 

1. Asjaolud ja menetluse käik

Joala 12 elamu mitteeluruum  M -2 on rekonstrueeritud kontoriruumideks. Elamu kaasomanikelt on laekunud kasutusloa taotlused, v.a. korteri nr.27 omanikult. Registri andmetel see on pr. Nelli Žihhareva, isikukood 46301062229. Mitteeluruumi M-2 omaniku esindaja seletas oma kirjas, et kasutusloa taotlusele allkirja andmisest keeldumise pr. Žihhareva jättis põhjendamata.

Vastavalt ehitusseaduse § 33 lõikele 4 mitteeluruumi ülevaatuse tegemiseks olid kaasatud pädevad isikud, kes väljastasid oma arvamuse kirjalikult või kirjutasid alla ehitise ülevaatuse aktile, millega kinnitasid, et ülevaadatud mitteeluruumid M-2 vastavad ehituseeskirjadele- ja normidele ning keskkonna-, tervise-, tuletõrje-, tarbija- ja töökaitse  nõuetele. Kasutusloa andmiseks takistuse ei ole. Kuna Joala 12 elamu on arhitektuurmälestis „Kreenholmi elukasarm Joala tn.12/Haigla tn 2, 19 saj.“, kultuurimälestite riikliku registri nr. 14014, ülevaatuseks oli kaasatud muinsuskaitseameti esindaja, kes kirjutas alla ehitise ülevaatuse aktile ning lisaks väljastas 02.1.2007 a. kirjaga nr. 9134 oma arvamuse Joala tn 12 hoone akende kohta, millest tuleneb, et vastavalt muinsuskaitseseaduse § 24 lõike 1 punktile 9 Joala 12 hoones ei ole plastikaknaraame lubatud kasutada ning uued aknad peavad olema väliselt vanade koopiad, kusjuures antud hoones võib siseraamis kasutada pakettklaasi. Kuna perekonnaseisuosakonna ruumideks kohandati pärast sõda kaupluseks ümberehitatud pinnad, soovi korral võib kaupluse aknad säilitada ja suurte vitriinakende raamid valmistada metallist, kuid Joala 12 mitteeluruumidele m-2, mis on rekonstrueeritud perekonnaseisuosakonna ruumideks, kasutusloa väljastamisega ta on nõus. Kiri on lisatud.

Mitteeluruumid M-2 on rekonstrueeritud 2003 aastal. Rekonstrueerimistööde projekt muinsuskaitseametiga oli kooskõlastamata.

2. Õiguslikud järeldused

Vastavalt Ehitusseaduse § 33 lõikele 8 mitme isiku ühises omandis oleva ehitise korral peavad kasutusloa taotluse esitama ehitise omanikud ühiselt 

3. Otsus 

Tulenevalt eeltoodust ja lähtudes Ehitusseaduse § 33 lõikest 8 ning Haldusmenetluse seaduse § 4 lõigetest 1 ja 2  Narva Linnavalitsus annab korralduse:

3.1. Keelduda loa andmisest alljärgnevalt:

3.2.  Joala 12 elamu mitteeluruumi (mitteeluruum M-2) kasutamise otstarbe on muudetud kontoriks
4. Korraldus jõustub punktis 1 nimetatud ehitiste omanikele teatavakstegemisest.

5. Korraldust võib vaidlustada Jõhvi Halduskohtus 30 päeva jooksul arvates korralduse teatavakstegemisest.

Linnapea

Ants Liimets

Linnasekretär

